**भारत सरकार**

मानव संसाधन विकास मंत्रालय

उच्‍चतर शिक्षा विभाग

**राज्‍य सभा**

अतारांकित प्रश्‍न संख्‍या: 1174

उत्‍तर देने की तारीख: 20.12.2018

**डिजि लॉकर पर प्रमाणपत्र जारी किया जाना**

1174. श्री ए॰ विजयकुमारः

 क्या मानव संसाधन विकास मंत्री यह बताने की कृपा करेंगे किः

(क) क्या सरकार के पास देश भर में स्थित शैक्षणिक संस्थानों के लिए विश्वविद्यालयों द्वारा डिजि लॉकर पर ही प्रमाणपत्र जारी किए जाने को अनिवार्य बनाये जाने का कोई प्रस्ताव है;

(ख) यदि हां, तो तत्संबंधी ब्यौरा क्या है; और

(ग) यदि नहीं, तो इसके क्या कारण हैं?

**उत्तर**

**मानव संसाधन विकास मंत्रालय में राज्य मंत्री**

**(डॉ. सत्य पाल सिंह)**

(क) से (ग): ऑनलाइन पहुंच और पुनर्प्राप्ति को समर्थ बनाने, धोखाधड़ी की पद्धतियों को समाप्‍त करने, ऑनलाइन लॉजिंग हेतु एक आईसीटी समर्थ तंत्र तैयार करने और शैक्षणिक रिकॉर्डों के ऑनलाइन सत्‍यापन और प्रमाणन हेतु शैक्षणिक अवार्डों (डिग्री, डिप्‍लोमा, प्रमाणपत्र, अंक तालिका इत्‍यादि) के एक ऑनलाइन संग्रहालय के रूप में राष्‍ट्रीय शैक्षणिक निक्षेपागार (एनएडी) की स्‍थापना की गई है। शैक्षिक संस्‍थाओं/स्‍कूल बोर्डों/पात्रता निर्धारण निकायों द्वारा इन अवार्डों को डिजिटल फार्मेट में अपलोड किया जा सकता है।

 एनएडी में डिपोजिटरियों द्वारा विकसित किए गए कार्यढ़ांचे को डिजिटल लॉकर कार्यढ़ांचे के अनुरूप बनाया जाना जरूरी है।

**\*\*\*\*\***